पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। आजकल के दौर में जहां हर पेरेंट्स बच्चे को इंजीनियर, डॉक्टर, ऑफिसर बनाना चाहते है। वे चाहते है कि बस बच्चा भागता रहे, चाहे उसकी शारीरिक और मानसिक क्षमता कैसी भी हो। बस उनका सपना पूरा हो जाए।उन्हें लगता है कि जो हमसे रह गया, वो हमारा बच्चा ही कर दिखाए।ऐसा सोचना कतई गलत नहीं है।बस जरूरत है सही प्लानिंग की और इसी को देखते हुए पेरेंट्स का काम आसान कर दिया है कई नामी इंजीनियरिंग कॉलेजों ने।इन कॉलेजों में स्टूडेंट्स को पढ़ाई के साथ-साथ अतिरिक्त गतिविधियों में भाग दिलवाया जाता रहा है।
इसके लिए विभिन्न क्लब संचालित किए जा रहे है। जहां फैकल्टी उनके रुझान को समझ कर उन्हें उसी तरह के काम के साथ-साथ पढ़ाई में रूचि पैदा करते है। कई कॉलेजों में बाकायदा बाहर से विभिन्न क्षेत्रों के विशेषज्ञों को बुलाया जाता है। समय-समय पर उनके व्याख्यान करवाए जाते हैं तथा तनाव दूर करने के लिए आध्यात्म का सहारा भी लिया जाता है।
जगतपुरा स्थित वी.आई.टी.कैम्पस में इस्कॉन से समय-समय पर धर्म गुरुओं को बुलाकर उनके व्याख्यान एवं सुविचारों से सकारात्मक उर्जा सृजन एवं व्यक्तित्व विकास पर ध्यान दिया जाता है।एस.के.आई.टी संस्थान में भी इसी तरह छात्र के संपूर्ण विकास पर जोर दिया जा रहा है।वी.आई.टी. कैम्पस के डायरेक्टर इंजी. गौरव बागडिय़ा का कहना है कि कॉम्पटीशन के दौर में पाने के लिए स्टूडेंट बहुत कुछ खो बैठते है।इसलिए छात्रों को स्वाभाविक रहते हुए पढाई करनी चाहिए।
फोटो: सुरेन्द्र सामरिया
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva npi_Deva zho_Hant eng_Latn